Πάολο Κόστα

Ο **Πάουλο Σέρτζιο Καρντόσο ντα Κόστα** {πορτογαλικά:**Paulo Sérgio Cardoso da Costa**} (γεννημένος στις 5 Δεκεμβρίου 1979), είναι Πορτογάλος βετεράνος ποδοσφαιριστής που αγωνίζονταν στη θέση του επιθετικού μέσου. Η καριέρα του σημαδεύτηκε από πολλαπλές μετακινήσεις και δανεισμούς χωρίς να μπορέσει να στεριώσει σε κάποια ομάδα για μεγάλο χρονικό διάστημα.

## Καριέρα
Γεννημένος στη **Μόιτα**, στην ευρύτερη περιοχή του Σετούμπαλ, ο Κόστα ξεκίνησε να παίζει στις ερασιτεχνικές **CD Charneca** (1993/94) και **Odivelas FC** (1994 - 1996), προτου ενταχθεί στο δυναμικό της **Sporting Clube Lourinhanense**, μιας θυγατρικής ομάδας της Σπόρτινγκ Λισαβόνας για μια διετία (1996-98). Το 1999 εντάχθηκε στην Αλβέρκα και τον Ιούνιο του 2000, μαζί με τον ταλαντούχο συμπαίκτη του τον Μάρκο Κανέιρα, μεταγράφησαν στην Ίντερ, η οποία τους αγόρασε και τους δύο με μια συμφωνία συνιδιοκτησίας με την Ρετζίνα.  

Αρχικά ανακοινώθηκε ότι ο Κόστα πουλήθηκε για συνολικά 2 εκατομμύρια ευρώ και, τον Ιούνιο του 2001, η Ρετζίνα απέκτησε το σύνολο των δικαιωμάτων του για 1,3 εκατομμύρια ευρώ ενώ παράλληλα η Ίντερ εξαγόρασε αντίστοιχα τον Κανέιρα. Ωστόσο, ένα μήνα αργότερα ο Κόστα εξαγοράστηκε ξανά από τη Ίντερ για 1,6 εκατομμύρια ευρώ και, μετά από μια «περίεργη» σειρά δανεισμών, αγωνίστηκε διαδοχικά με τα χρώματα της Πόρτο (η οποία στο μεταξύ απέκτησε επίσης το 50% των δικαιωμάτων του παίκτη για 1,5 εκατομμύρια ευρώ), της Βενέτσια και της Μπορντό.
Τελικά, μαζί τον συμπαίκτη του, τον Κανέιρα επέστρεψαν στην Πορτογαλία, τη σεζόν 2004–05, και εντάχθηκαν στη Ζιλ Βισέντε.
Σκόραρε μία φορά σε 42 παιχνίδια που αγωνίστηκε στην Primeira Liga κατά τη διάρκεια τριών σεζόν, εκπροσωπώντας τις Αλβέρκα, Πόρτο και Ζιλ Βισέντε. 

Το Γενάρη του 2006, ο Κόστα μεταγράφηκε στον Άρη Θεσσαλονίκης,  ο οποίος διήνυε μια δύσκολη χρονιά στη Β’ Εθνική. Ο Κόστα πήρε φανέλα βασικού από την πρώτη στιγμή, αγωνίστηκε σε 13 αγώνες και βοήθησε πολύ στην άνοδο της ομάδος στη μεγάλη κατηγορία.

Την επόμενη χρονιά, κατέγραψε 29 συμμετοχές και σημείωσε επτά γκολ, γεγονός που υπήρξε ρεκόρ στην καριέρα του, και ο Άρης κατέκτησε την τέταρτη θέση στο Σούπερ Λίγκα του 2007-08. Κάπου εκεί οι σχέσεις με την ομάδα χάλασαν, ο παίκτης ισχυρίστηκε ότι του οφείλονταν επιπλέον χρήματα και η ομάδα αρνήθηκε να του ανανεώσει το συμβόλαιο.
Με τον Άρη, κατέγραψε συνολικά 42 συμμετοχές και 7 τέρματα, εκ των οποίων οι 29 στο Πρωτάθλημα (με 7 γκολ) και 13 στην Φούτμπολ Λιγκ.

Μετά από ανεπιτυχείς διαπραγματεύσεις για να μεταγραφεί στη Σκωτσέζικη Χαρτς, ο Κόστα δοκίμασε την τύχη του στην Κύπρο. Έτσι τον Αύγουστο του 2007, υπέγραψε συμβόλαιο συνεργασίας με τον Άρη Λεμεσού. Οι πολύ καλές του παρουσίες δρομολόγησαν την μεταγραφή του, στις 3 Ιανουαρίου 2008, σε μια άλλη ομάδα της χώρας, την Ανόρθωση Αμμοχώστου.

Στις 28 Δεκεμβρίου 2008, ο Κόστα υπέγραψε συμβόλαιο έξι μηνών με τον ΑΠΟΕΛ ( ως δανεικός) , το οποίο όμως ακυρώθηκε αμοιβαία στις 13 Μαρτίου 2009.

Τον Αύγουστο του 2009 επέστρεψε στην Ελλάδα και υπέγραψε διετές συμβόλαιο με τον Λεβαδειακός,  αφήνοντας όμως τον σύλλογο τον Ιανουάριο του 2010 και επιστρέφοντας στην Κύπρο, υπογράφοντας για ενάμιση χρόνο με τον κυπελλούχο ΑΠΟΠ. 

Ο Κόστα μετακόμισε στον Ερμής Αραδίππου για τη σεζόν 2010-11, αλλά έμεινε ελεύθερος λίγο αργότερα για να ολοκληρώσει τη σεζόν με τη φανέλα του Άρη Λεμεσού, σημειώνοντας τέσσερα γκολ. 

## Εθνικές ομάδες
Ο Πάουλο Κόστα υπήρξε μέλος όλων των μικρών ηλικιακών εθνικών ομάδων της Πορτογαλίας. Μάλιστα κατέκτησε το **Ευρωπαϊκό Πρωτάθλημα Κ16 του 1996**, ως παίκτης της Εθνικής Πορτογαλίας Κ-16 στον τελικό εναντίον της Εθνική Γαλλίας Κ-16.
## Διακρίσεις
Συλλογική διάκριση: 
Ως παίκτης της **Ανόρθωσης Αμμοχώστου** 
*Κύπελλο Κύπρου (1) : 2008
## Παραπομπές

## Εξωτερικές πηγές
*Προφίλ του Πάουλο Κόστα στο transfermarkt.com
*Προφίλ του Πάουλο Κόστα στο bdfutbol.com
*Scheda anagrafica di Paulo Sergio Da Costa
*(PT) Paulo Costa, Federazione calcistica del Portogallo

Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σεγκούντα Ντιβιζάο
Κατηγορία:Ποδοσφαιριστές ΦΚ Αλβέρκα
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Ζιλ Βισέντε ΦΚ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Ρετζίνα Κάλτσιο
Κατηγορία:Ποδοσφαιριστές Ίντερ
Κατηγορία:Ποδοσφαιριστές ΦΒΚ Ουνιόνε Βενέτσια
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Β΄ Κατηγορίας Κύπρου
Κατηγορία:Ποδοσφαιριστές Άρη Λεμεσού
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές ΑΠΟΠ Κινύρα Πέγειας
Κατηγορία:Ποδοσφαιριστές Ερμή Αραδίππου
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στην Κύπρο